paragraph_text: Muć (Zmina) je mjesto i općina u Republici Hrvatskoj. Nakon Drugog svjetskog rata korišteni su nazivi Muć Gornji i Muć Donji. Nalazi se u Dalmatinskoj Zagori na prosječno 450 m n/v u podnožju brda Moseća (najviši vrh Movran u selu Postinje Gornje 843 metara n/v) i nedaleko od planine Svilaje (1508 m n/v). Administrativno se nalazi u Splitsko-dalmatinskoj županiji, regionalno u Dalmaciji. Muć (Zmina) se proteže državnom cestom D56 u duljini od 7 km od poslovne zone Priske (iza sela Gizdavca) do početka sela Postinje Gornje.